text: Gospelsang sætter fut i julehumøret
  13 december 2015 kl. 18.53
  Fire gospelkor synger i disse dage sammen i Aabenraa, så det går lige i julehjertet.
  Danmarks største gospelkor GospelFamily opfører søndag en ny opsætning af julemusicalen “Et barn er født”. 225 gospelsangere er samlet i Sønderjyllandshallen i Aabenraa.
  Søndag eftermiddag kl. 15 indtog den yngste del af GospelFamily scenen, da korene GospelSpirer og GospelRoots sang tilskuerne i den rette julestemning.
  Søndag aften optræder korene GospelTeens og GospelOaks.
  Der er også gospelmusik i Sønderjyllandshallen i Aabenraa de kommende dage. Der er koncerter for i alt 3.200 skoleelever.
  
  